Як было паказана для некаторых відаў птушак, кандыцыя птушанят перад вылетам з гнязда можа моцна ўплываць на яго далейшы лёс: напрыклад, на выжыванне ці поспех гнездавання. У рэмезаў (Remiz pendulinus) знойдзена ўнікальная сярод птушак сістэма размнажэння: самец або самка перад самым пачаткам інкубацыі кідаюць гняздо, таму і яйкі, і потым птушанят даглядае заўсёды толькі адзін з бацькоў. Параўнальна часта абодва з бацькоў кідаюць кладкі (у 30-40% выпадкаў гнездавання!). Каго ж можна лічыць лепшымі бацькамі: самцоў ці самак?